open-index/open-wikipedia-markdown huggingface dataset:
West (Utert)

**Utert-West** is in wyk yn de Nederlânske stêd Utert, haadstêd fan de provinsje Utert. De wyk hat 29.421 (Boarne: gemeente Utert, 2019) en is neffens ynwenners de achtste wyk fan de stêd. 

De wyk wurdt yn it westen begrinzge troch de A2 mei de wyk Leidsche Rijn, yn it noarden mei de gemeente Stichtske Fecht, yn it easten troch it Amsterdam-Rynkanaal mei de wyk Noardwest, yn it súdeasten troch de Stedsbûtengrêft mei de Binnenstêd en troch de *Weg der Verenigde Naties* mei wyk Súdwest. 

Likernôch 500 hektare yn it noarden fan de wyk bestiet út it bedriuweterrein *Lege Weide*, dat foar de gemeentlike weryndieling fan 1954 by de gemeente Zuilen hearde en doe nei de gmeente Utert oergie. De rest fan de wyk bestiet út foarkriichske, benammen arbeiderswenten, buerten.

De Leienske Ryn rint troch de wyk hinne.

## Wykyndieling
De wyk West bestiet út de folgjende ûnderwiken en buerten:

* Lombok/*Leidseweg*
** Lombok-East
** *Leidseweg* en omkriten
** Lombok-West
* *Nieuw Engeland/Schepenbuurt*
** *Laan van Nieuw Guinea*, *Spinozaplantsoen* en omkriten
** *Nieuw Engeland*, *Thomas à Kempisplantsoen* en omkriten
** *Schepenbuurt*, Bedriuweterrein *Cartesiusweg*
** Bedriuweterrein *Lage Weide*
* *Oog in Al/Welgelegen*
** *Oog in Al*
** *Welgelegen*, *Den Hommel*
** *Halve Maan*

## Berne yn Utert-West
* Dolf Brouwers (1912-1997)
* Wim Sonneveld (1917-1974)
* Rita Verdonk (1955)
* Marco van Basten (1964)
* Jochem Uytdehaage (1976)

## Keppelings om utens
* Wykburo op de webside fan de gemeente Utert 
* Wijkrie West
* Skiednis Utert-West - ''Het Utrechts Archief''
Formule 1 yn 2012

It Formule 1-seizoen 2012 wie it 66ste Formule 1-seizoen. De "Formule 1", offisjieel it "FIA Formula One World Championship", is de heechste klasse yn de autosport, sa is bepaald troch de FIA.

Sebastian Vettel wie by de start fan it seizoen de ferdigenjend wrâldkampioen by de koereurs, syn team Red Bull Racing is de regearjend wrâldkampioen by de konstrukteurs. 

## Kalinder

## Utslaggen

## Klasseminten
### Klassemint by de koereurs

De top 10 klassearre auto's, krije punten,

**Opmerkingen**:

† — Koereur hat de finish net helle yn de GP, mar hat wol 90% fan de race-ôfstân ôflein, wêrtroch't er as klasearre notearre stiet.

### Klassemint by de konstrukteurs

De top 10 klassearre auto's krije punten:

**Opmerkingen**:

† — Koereur hat de finish net helle yn de GP, mar hat wol 90% fan de race-ôfstân ôflein, wêrtroch't er as klasearre notearre stiet.
Scarif

**Scarif** is in fiktive planeet út 'e ''Star Wars''-franchise, dy't yntrodusearre waard yn 'e film *[[Rogue One: A Star Wars Story]]* (2016). Scarif makket diel út fan it planetestelsel mei deselde namme fan 'e sektor Abrion, yn 'e Bûtenrâne fan it Stjerrestelsel. It is in terrestryske planeet mei in diameter fan 9.112&nbsp;km en gjin inkele eigen moanne. Op it oerflak hearsket in tropysk klimaat. De planeet bestiet foar it meastepart út oseaan, mei hjir en dêr in mei wielderige plantegroei oerdutsen arsjipel fan fulkanyske eilannen, dy't wite sânstrannen oan 'e kust hawwe. 

Op Scarif is gjin lânseigen yntelliginte soarte bûtenierdske wêzens ta ûntwikkeling kommen. De wrâld is in basis fan 'e striidkrêften fan it diktatoriale Galaktysk Keizerryk, dêr't in romteskipswerf, trainingsfasiliteiten foar stoarmtroepers en it Keizerlik Argyfkompleks fêstige binne. Scarif leit sadwaande yn in militêre útslutingssône, dêr't de tagong ferbean is foar lju dy't der neat te sykjen hawwe. De Keizerlike Striidkrêften hawwe de hiele planeet omsletten mei in ûntrochkringber enerzjyskyld, dêr't mar ien poarte yn sit dy't iepene en sletten wurde kin.

Yn *Rogue One: A Star Wars Story* wurdt de planeet ynfiltrearre troch in team fan it Rebelleferbûn, dêr't û.o. de krimineel Jyn Erso, de rebel Cassian Andor, de werprogrammearre Keizerlike oarlochsandroïde K-2SO, de piloat Bodhi Rook, de Beskermer fan 'e Whills Chirrut Îmwe en de hierling Baze Malbus diel fan útmeitsje. Wylst de oaren by wize fan ôfliedingsmaneuver in wraam dogge op it Keizerlik garnizoen, kringe Jyn, Cassian en K-2SO it argyf binnen, dêr't se de blaudrukken stelle fan 'e Deadsstjer. Dat is in nij Keizerlik massaferneatigingswapen yn 'e foarm fan in bolfoarmich romtestasjon ter grutte fan in lytse moanne, dat beskikt oer in superlaserkanon sa krêftich, dat der hiele planeten mei ferdylge wurde kinne. 

Hoewol't it hiele team by de wanhopige misje komt te sneuveljen, slagget it harren om 'e blaudrukken troch te stjoeren nei de rebellefloat. Neitiid ferskynt boppe Scarif de Deadsstjer, ûnder befel fan grut-moff Wilhuff Tarkin, dy't in skot mei lege yntinsiteit op 'e planeet ôfsjitte lit. Dêrby wurdt it argyfkompleks (te let) ferneatige, mar de konsintrysk útwreidzjende skokweagen ferdylgje al it libben op it planeetoerflak.

De sênes bûtendoar op Scarif waarden opnommen op 'e eilannen Gan en Baresdhoo fan it atol Laamu, yn 'e Malediven. Ek op 'e loftmachtbasis RAF Bovington, yn Ingelân, waarden inkele sênes opnommen dy't plakfûnen op 'e planeet, en it metrostasjon Canary Wharf yn Londen die tsjinst as de binnenkant fan it argyfkompleks.

## Keppelings om utens
*Artikel oer Scarif yn Wookieepedia, de offisjele ''Star Wars''-Wikipedy
Grutte Priis Formule 1 fan Maleizje 2012

Utslaggen fan de **[[Grutte Priis Formule 1 fan Maleizje]]** 2012 yn Kuala Lumpur op 25 maart 2012.
It wie de twadde race fan 20 races fan de Formule 1 yn 2012. Hy waard op Sepang hâlden. De race waard hâlden oer 58 omgongen, op it 5,3 km lange sirkwy oer in raceôfstân fan 310,4 kilometer. 

## Kwalifikaasje
* Heikki Kovalainen waard fiif plakken tebekset by de start fanwegen it ynheljen fan auto's by in werstart foarôfgeand oan it passearjen fan de safety car-line by de Grutte Priis fan Austraalje.
* Kimi Räikkönen waard fiif plakken weromset by de start fanwegen in fersnellingsbak wiksel.

## Utslach Grutte Priis
* Narain Karthikeyan krige in straf fan 20 sekonden om't er tsjin Sebastian Vettel oan botst wie.

## Top fiif yn it wrâldkampioenskip nei de wedstriid
Joseph Delaney

**Joseph Henry Delaney** (Preston, 25 july 1945 - Manchester 16 augustus 2022) wie in Ingelsk skriuwer. Delaney is it meast ferneamd wurden troch de rige *The Wardstone Chronicles* út 2004-2014, yn it Nederlânsk oerset as *De Geestenjager* rige.

Delaney ferstoar op 16 augustus 2022, yn 'e aldens fan 77 jier. 

## Bibliografy
* 2004-2014 - *The Wardstone Chronicles*
* 2014-2017 - *The Starblade Chronicles* 
* 2020-2022 - *The Spook's Apprentice: Brother Wulf*
Denise Dowse

**Denise Yvonne Dowse** (Honolulu, 21 febrewaris 1958 - 13 augustus 2022) wie in Amerikaanske aktrise.
Se waard benammen bekend troch har rollen as Mr. Yvonne Teasley yn de telefyzjesearjes Beverly Hills, 90210 (1991-2000), rjochter Rebecca Damsen yn The Guardian (2001-2004), en Dr. Rhonda Pine yn Insecure.

Dowse ferstoar op 13 augustus 2022, yn 'e aldens fan 64 jier oan 'e gefolgen fan harsenfluesûntstekking.

## Filmografy

|-

|-
| 1990
| *Coldfire*
| Channing
|
|-
| rowspan=2|1992
| *Sneakers*
|  Bankbetsjinster
|
|-
| *Out for Blood*
| buorfrou
| 
|-
| 1993
| *Merchant of Evil*
| Ferpleechkundige #1
|
|-
| 1994
| *Helicopter*
| Malik's mem
| 
|
|-
| 1996
| *Bio-Dome*
| Olivia Biggs
|
|-
| 1997
| *[[Starship Troopers (film)|Starship Troopers]]*
| Loft maarskalk Meru
|
|-
|  rowspan=2|1998
| *Pleasantville*
| Learares sûnens
|
|-
| *A Civil Action*
| Rjochter Constance Mullen
|
|-
| 1999
| *K-911*
| Dr. Perkins, DVM
|
|-
| 2000
| *Requiem for a Dream*
| Tyrone's mem
|
|-
| 2001
| *[[Dr. Dolittle 2]]*
| sekretaresse 
|
|-
| 2002
| *Book of Love: The Definitive Reason Why Men Are Dogs*
| Mom
|
|-
| 2003
| *Rats*
| Matilda
|
|-
|  rowspan=3|2004
| *The Seat Filler*
| Derrick's mem
|
|-
| *Eulogy*
| Rjochter
|
|-
| *Ray*
| Marlene Andre
|
|-
|  rowspan=2|2005
| *Coach Carter*
| Direktrise Garrison
|
|-
| *Guess Who*
| Lisa
|
|-
|  rowspan=2|2007
| *Reign Over Me*
| Terapeute yn psychiatrysk sikehûs 
|
|-
| *Her Best Move*
| Lisa
|
|-
| 2010
| *Anger Has a Secret*
| Sarah
|
|-
| 2011
| *Fly Away*
| Susan
|
|-
| 2012
| *The Longer Day of Happiness*
| Lydia Jones
|
|-
| 2013
| *The Call*
| Flora
|
|-
|  rowspan=3|2017
| *[[Please Stand By]]*
| Doris de bussjauffeur 
|
|-
| *Like Father*
| Olivia
| 
|-
| *By His Stripes*
| Ruth
|-
| 2018
| *A Stone Cold Christmas*
| diakonesse
|
|-
| 2019
| *Loners*
| Clara Maloy
|
|-
|  rowspan=3|2020
| *Grey Streets*
| Mouike Suzanna
|
|-
| *Fatale*
| Valeria Tyler
|
|-
| *Celeste's Dream*
| Dr. Soji Spark
| 
|-
| 2022
| *A Cloud So High*
| detective  Trina McWilliams
| 
|}
Josephine Tewson

**Josephine Ann Tewson** (Londen, 26 febrewaris 1931 - Londen, 18 augustus 2022) wie in Ingelsk aktrise.
Se waard benammen bekend troch har rol fan nerveuze buorfrou Elizabeth yn de sitcom K*eeping Up Appearances* út 1990-1995 (yn Nederlân útstjoerd as *Schone Schijn*).

Dowse ferstoar op 18 augustus 2022, yn 'e aldens fan 91 jier.
Súdwest (Utert)

**Utert-Súdwest** is in wyk yn de Nederlânske stêd Utert, haadstêd fan de provinsje Utert. De wyk hat 38.428 ynwenners (Boarne: gemeente Utert, 2019) en is neffens ynwenners de fjirde wyk fan de stêd. 

De wyk grinzget yn it westen troch it Amsterdam-Rynkanaal oan de wyk Leidsche Rijn, yn it noarden troch de *Weg der Verenigde Naties* oan de wyk West, yn it noardeasten troch de Stedsbûtengrêft oan de Binnenstêd, yn it sudeasten troch de Vaartse Rijn mei de wyk Súd en yn it suden troch de A12 oan de gemeente Nieuwegein. Allinnich de ûnderwyk Westraven stekt as in punt súdlik fan de A12 yn de gemeente Nieuwegein.

It Merwedekanaal rint dwers troch de wyk hinne en it gebiet westlik fan dat kanaal wurdt dat part fan de wyk yn de folksmûle oantsjut as Kanaleneiland, wylst neffens de wykyndieling dat part fan de wyk ûnderferparte is yn de ûnderwiken *Kanaleneiland* en *Transwijk*.

De ûnderwiken *Dichterswijk* en *Rivierenwijk* binne de foarkriichske buerten fan de wyk. *Dichterswijk* is deun tsjin it spoar foar it Stasjon Utert-Sintraal oer en bestiet út arbeiderswenten. *Rivierenwijk* is in foarkriichske arbeiderswyk dy't oan de Vaartse Rijn boud waard. *Transwijk* en *Kanaleneiland* waarden nei de kriich boud en benammen Kanaleneiland hat in soad heechbou.

Troch de wyk rint de flugge tram nei Nieuwegein en Iselstein. De wyk is mei de Binnenstêd en East de iennige wyk mei in tramferbining.

## Wykyndieling
Utert-Súdwest wurdt ûnderferparte yn de folgjende ûnderwiken en buerten:

* Kanaleneiland
** Kanaleneiland-Noard
** Kanaleneiland-Súd

* *Transwijk*
** *Transwijk*-Noard
** *Transwijk*-Súd
** Bedriuweterrein Kanaleneiland (mei it Merwedekanaalgebiet en Westraven)

* *Rivierenwijk/Dichterswijk*
** *Dichterswijk*
** *Rivierenwijk*

## Keppelings om utens
* Wykburo Utert-Súdwest
* Wijkrie Utert-Súdwest
* Ferhalen en foto's oer Utert-Súdwest - schatkamerzuidwest.nl
* Wyk Súdwest - ''Het Utrechts Archief''
Kanaleneiland

**Kanaleneiland** is in ûnderwyk fan de wyk Súdwest yn de Nederlânske stêd Utert, de haadstêd fan de provinsje Utert. De wyk hat 15.965 ynwenners  (2017) en is benammen in heechbouwyk mei in soad grien. De wyk bestiet út de buerten Kanaleneiland-Noard en Kanaleneiland-Súd. De wyk is oanmurken as iin probleemwyk en is ien fan de 40 wiken fan Vogelaar.

## Geografy
De wyk leit oan de westkant fan Utert-Súdwest en wurdt yn it westen begrinzge troch it Amsterdam-Rynkanaal oan de wyk Leidsche Rijn, oan de noardkant troch de diken *Weg der Verenigde Naties* en *Dominee Martin Luther Kinglaan* mei de wiken *Welgelegen* en *Den Hommel*, oan *Transwijk* oan de eastkant troch de *Beneluxlaan* en oan de súdkant troch de *Aziëlaan*.

Yn de folksmûle wurdt mei it gânse gebiet fan Utert-Súdwest westlik fan it Merwedekanaal as Kanaleneiland ornearre, dus mei de ûnderwyk *Transwijk* ynbegrepen. Dat gebiet Kanaleneiland wurdt ynklamme troch it Merwedekanaal en it Amsterdam-Rynkanaal dy't oan 'e súdpunte yn Westraven gearrinne. It gebiet is dus winliken in "eilân" tusken dy kanalen, fandêr de namme "kanale-eilân".

## Skiednis
It bouwen fan Kanaleneiland stie yn it ramt fan de grutskalige útwreiding fan de stêd Utert yn de 1950-er jierren. Yn 1954 waard de gemeente Utert útwreide mei parten fan de gemeenten Oudenrijn, Zuilen, Maartensdijk, Houten, De Bilt en Jutphaas. Dêrmei waard it oerflak fan Utert ferdûbele. Foar 1970 waarden de grutte wiken Kanaleneiland, Overvecht en Hoograven boud dy't it doel hiene de neikriichske wenningneed op te fangen. Dy wiken wiene ornearre foar 90.000 ynwenners dêr't der 30.000 fan yn Kanaleneiland wenje moasten.

Mei de bou fan Kanaleneiland waard yn 1955 úteinset en kaam ree yn 1971. De wyk waard in rom opsette wyk mei in soad grien en in soad heechbou. Yn de wyk kaam in eigen winkelsintrum, skoallen, tsjerke en âldereinwenten, sa't de wyk winliken in eigen stêd waard. Lykwols troch it brekme oan leechbouwenten ferfear de middeklasse al rillegau en waard harren plak troch ynnommen troch minsken mei in migraasje-efergrûn. De wyk fertutearze dêrnei om 't de gemeente yn de 1970-er jierren gjin jild foar ûnderhâld hie. Buertwinkels sleaten en it iepenbier grien waard fertutearze. Dat grien waard troch stêdboukundigen sjoen e bou mear wenten, skoallen en sportfjilden.

Yn de lette 1990-er jierren kaam der feroaring. Neffens de gemeente foldie de wyk net mear oan de easken fan de 21e iuw en sette dêrnei útein foar in grutskalich opkaltefaterjen fan de wyk. Yn 2007 waard Kanaleneiland opnommen yn de list fan probleemwiken fan minister Ella Vogelaar.

Sûnt 1983 docht de flugge tram fan Stasjon Utert-Sintraal nei Nieuwegein en Iselstein de wyk oan.
Grutte Priis Formule 1 fan Austraalje 2012

Utslaggen fan de **[[Grutte Priis Formule 1 fan Austraalje]]** 2012 yn Melbourne op 18 maart 2012.
It wie de earste race fan 20 races fan de Formule 1 yn 2012. Hy waard op de Albert Park Circuit hâlden. De race waard hâlden oer 58 omgongen, op it 5,3 km lange sirkwy oer in raceôfstân fan 307,6 kilometer. 

## Kwalifikaasje
* Jean-Éric Vergne en Charles Pic makken harren debút yn de Formule 1
* Sergio Pérez waard fiif plakken tebekset by de start fanwegen in fersnellingsbakwiksel. 
* Pedro de la Rosa en Narain Karthikeyan slaggen der net yn om in tiid te setten yn de kwalifikaasje en mochten dêrtroch net fan start gean yn 'e wedstriid.

## Utslach Grutte Priis
* Heikki Kovalainen krige in straf fan 5 startplakken by de start yn de oankommende wedstriid, foar it ynheljen fan auto's by in werstart foarôfgeand oan it passearjen fan de safety car-line.

## Top fiif yn it wrâldkampioenskip nei de wedstriid
Súd (Utert)

**Utert-Súd** is in wyk yn it suden fan de Nederlânske stêd Utert, haadstêd fan de provinsje Utert. De wyk hat 27.772 ynwenners (Boarne: gemeente Utert, 2019) en is neffens ynwennertal de njoggende wyk fan de stêd.

De wyk grinzget yn it westen troch de Vaartse Rijn oan de wyk Súdwest, de noardlike punt grinzget troch de Stedsbûtengrêft oan de Binnenstêd, troch it spoar fan Utert nei Boxtel oan de wyk East en troch de A12 oan de gemeenten Nieuwegein en Houten.

## Wykyndieling
Utert-Súd bestiet út de folgjende ûnderwiken en buerten:

* Oud Hoograven/Tolsteeg
** Tolsteeg en Rotsoord
** Oud Hoograven
* Nieuw Hoograven/Bokkenbuurt
** Bokkenbuurt
** Nieuw Hoograven
* Lunetten
** Lunetten-Noard
** Lunetten-Súd

## Keppeling om utens
* Wykburo Utert-Súd - Utrecht.nl (argyf)
Tolsteeg en Rotsoord

**Tolsteeg en Rotsoord** is in buert yn de wenwyk Súd, ûnderwyk Oud Hoograven/Tolsteeg, yn de Nederlânske stêd Utert.

## Geografy
De buert leit tusken de Vaartse Rijn yn it westen, *Watervogelbuurt* yn it noarden, *Waterlinieweg* yn it easten en Hoograven yn it suden. Tolsteeg hat in ferbining mei de A12/Ring Utert oer de ôfslach Hoograven.

## Skiednis
Doe't Utert yn 1122 stedsrjochten krige waarden der grêften, wâlen en muorren om de stêd hinne boud. Tagongspoarten beane tenei de tagong ta de stêd. Fuortendaliks bûten de súdlike stedspoarte, Tolsteegpoarte, ûntjoech him in lytse foarstêd, Tolsteeg. It stedsje krige in spesjale rjochtsstatus yn de foarm fan in bûtengerjocht yn de stedsfrijheid.   en mocht sels ek in muorre om it plak hinne bouwe. Tolsteeg lei geunstich oan it wetterknoopunt fan de Stedsbûtengrêft, Aldegrêft, Krûme Ryn en Vaartse Rijn. Yn Tolsteeg fêstige him in ierdewurkyndustry. 
Oare nammen fan it gerjocht wiene *Tollesteeg*, *Stolsteeg* en oant 1830 *Kovelswade*.

Yn 1818 waard de gemeente Tolsteeg foarme, dy't njonken it eardere gerjocht Tolsteeg ek de gerjochten Soestbergen, Oostraven (Hoograven en Laagraven) en Westraven bestie. Yn 1823 waard de gemeente al wer ferdield, dêr't Tolsteeg en Soestbergen by Utert kamen, wylst Oostraven en Westraven fannijs by Jutphaas yndield waarden.

Nei de Twadde Wrâldkriich waard der grutskalich boud yn Tolsteeg dat doe in ûnderwyk waard. De wyk leit yn it eardere bûtengerjocht, mar wie dochs folle lytser is it oerflak fan it gerjocht. De wentebou yn de wyk bestie benammen út midhege flatbou sûnder lift, dy't skaaimerkjend foar de wyk wie.


Utrecht_1670_met_Tolsteegpoort_Manenburg_Sterrenburg_en_Tolsteegpoort.jpg|*Tolsteegpoarte om [[1670]] hinne*
Kaart_uit_circa_1708_met_de_stadsvrijheid_van_Utrecht_ingekleurde_versie.jpg|*De stêd Utert en syn stedsfrijheid yn in kaart út [[1708]]. Rjochts yn ljochtread is it gerjocht Tolsteeg*
Wulpstraat_Utrecht_Nederland.JPG|*18e iuwske pleats yn Tolsteeg*
Vaartse_Rijn.JPG|*[[Vaartse Rijn]] yn de rjochting fan it sintrum sjoen*


## Rotsoord
Rotsoord is in âld yndustryterrein dy't oan de Vaartse Rijn lei. De wettertoer Heuveloord is tekenjend foar de lytse buert. De buert bestiet út in ferskaat oan wentetypen lykas arbeiderswenten, nije flatgebouwen, ferskate bedriuwen, poppoadium Tivoli de Helling en in bernebuorkerij mei fûgelopfang.

De buert is neamd nei de eardere bûtenpleats Rotsoord.


Utrecht_Tolsteeg.JPG|*Utsicht oer Tolsteeg hinne nei it easten ta*
Utrecht_Rotsoord.jpg|*Utsicht oer Rotsoord hinne mei wettertoer Heuveloord en op de eftergrûn it stasjonsgebiet fan [[Stasjon Utert-Sintraal|Utert-Sintraal]]*


## Keppeling om utens
*Histoaryske Kring Tolsteeg Hoograven - hkth.nl
Lunetten

**Lunetten** is in ûnderwyk yn it uterste súdeasten fan de Nederlânske stêd Utert, haadstêd fan de provinsje Utert. De ûnderwyk falt mank mei Hoograven en Tolsteeg ûnder de wyk Súd. De wyk hat 11.605 ynwenners en is ûnderferparte yn de buerten Lunetten-Noard en Lunetten-Súd. De *Waterlinieweg* skiedt Lunetten fan de rest fan de stêd.

Lunetten waard boud yn de 1970-er jierren, dêr't de namme fan nei de lunetten, heale moannefoarmige ferdigeningswurken omjûn troch wetter, fan de Nije Hollânske Wetterliny dy't yn de iere njoggentjinde iuw oanlein waard, ferwiist. By de gemeente Utert waard der doe fan útgien dat Lunetten de lêste wyk wêze soe dy't boud wurde soe omreden de wenningneed oan it ôfsakjen wie. Lykas by de wiken Overvecht, Kanaleneiland en Hoograven woene hja yn Lunetten gjin heechbou bouwe. Ynstee waard keazen en meitsje fan Lunetten in strukturalistysk stêdeboukundich eksperimint, dêr't takomstige bewenners ynspraak yn it ûntwerp by hiene. Ek studinten stêdeboukunde waarden by it projekt belutsen dêr't se lânskiplike eleminten by in belutsen. Dat projekt wie doe yn 1972 noch unyk yn Nederlân en wie dan ek de earste fan sokke projekten. 

De wyk is in blomkoalwyk dêr't al it ferkear oer in rûnwei hinne laat wurdt en it ôfslaande bestimmingsferkear yn in bline wei of op harrensels weromrinnende strjitten terjochte komt. Lytse hôven en gersfjilden, dy't allegear boartersark foar bern befetsje, wurde ferbûn mei fuotgongerspaden en steechjes foarmje in feilige romte foar bern en oare ynwenners. Trije basisskoallen mei in sportkompleks lizze midden yn de wyk. 

Lunnetten leit ynklamme tusken de *Waterlinieweg*, it spoar fan Utert nei Boxtel en it knooppunt Lunetten. De A12 rint súdlik en de A27 rint eastlik fan de wyk. Om it lûdsoerlêst te beheinen binne parken oanlein om gâns de wyk hinne. Yn it noardeast fan de wyk is it Stasjon Utert-Lunetten. Noardlik fan de wyk  leit de bosk Amelisweerd, ie fan de lêste bosken yn de omkriten fan Utert.

## Ofbylden

Ofbyld:Het centrum van Lunetten.jpg|*It sintrum fan Lunetten*
Ofbyld:Musketon, Lunetten.jpg|*Sosjaal-kultureel sintrum Musketon*
Ofbyld:De gracht van Lunetten.jpg|*In grêft yn Lunetten tusken Musketon en winkelsintrum "Zevenwouden"*
Ofbyld:Sporttoestellen bij 'de Kuil' in park de Koppel, Lunetten.jpg|*Boartersark yn ien fan de parken*
Ofbyld:Tongas, Lunetten.jpg|*In strjitte yn Lunetten*
Ofbyld:Noordelijke hangbrug over het Inundatiekanaal, Lunetten.JPG|*hingbrêge oer it ynundaasjekanaal*
Ofbyld:Map - NL - Utrecht - Wijk 07 Zuid - Buurt 59 Lunetten-Noord.svg|*Lokaasje Lunetten-Noard*
Ofbyld:Map - NL - Utrecht - Wijk 07 Zuid - Buurt 60 Lunetten-Zuid.svg|*Lokaasje Lunetten-Súd*


## Keppeling om utens
*Offisjele hiemside
*''Canon van Lunetten'', in webside oer 2000 jier skiednis fan Lunetten - canonvanlunetten.nl
Planet Hell

***Planet Hell*** is in nûmer dat oarspronklik opnaam is troch Nightwish tusken 2003 en 2004 en útbrocht op it fiifde album fan Nightwish Once út 2004. *Planet Hell* wie it fjirde nûmer op it album.

## Oer it nûmer
*Planet Hell* waard skreaun troch Tuomas Holopainen. en songen troch Marko Hietala. It nûmer giet oer it tema dat de ierde op wei is om ferneatige te wurden, en dat de minskheid dêr allinnich de skuld fan hat. Hoewol 't it symfoanyske metal is, hat it nûmer ek in soad reitsflakken mei gothic metal fanwege de fûle ritmes en de skerpe manlike fokalen.

## Muzikanten
* Emppu Vuorinen - Gitaar
* Marko Hietala - Bas & Sang
* Tuomas Holopainen - Toetsen
* Jukka Nevalainen - Drums
Ghost Love Score

***Ghost Love Score*** is in nûmer dat oarspronklik opnaam waard troch Nightwish tusken 2003 en 2004 en útbrocht op it fiifde album fan Nightwish Once út 2004. *Ghost Love Score* wie it njoggende nûmer op it album.

## Oer it nûmer
*Planet Hell* waard skreaun troch Tuomas Holopainen en ien fan de langste nûmers dy't Nightwish útbrocht hat. Op de single " Wish I Had an Angel " ferskynde in ynstrumintale ferzje as B-kânt. It nûmer giet oer in leafde dy't der net mear is.

## Muzikanten
* Tarja Turunen - Sang
* Emppu Vuorinen - Gitaar
* Marko Hietala - Bas & Sang
* Tuomas Holopainen - Toetsen
* Jukka Nevalainen - Drums

### Gastmuzikanten
* *London Philharmonic Orchestra*
Grutte Priis Formule 1 fan Sina 2012

Utslaggen fan de **[[Grutte Priis Formule 1 fan Sina]]** 2012 yn Shanghai op 15 april.
It wie de tredde race fan 20 races fan de Formule 1 yn 2012. Hy waard op it Sirkwy fan Shanghai hâlden. De race waard hâlden oer 56 omgongen, op it 5,5 km lange sirkwy oer in raceôfstân fan 305 kilometer. 

## Kwalifikaasje
* Lewis Hamilton waard fiif plakken weromset by de start fanwegen in fersnellingsbak wiksel.
* Jean Eric Vergne starte út de pitstrjitte wei.

## Utslach Grutte Priis

## Top fiif yn it wrâldkampioenskip nei de wedstriid
Hoograven

**Hoograven** is in buert yn de Nederlânske stêd Utert. De buert bestiet offisjeel út de twa buerten **Oud Hoograven** en **Nieuw Hoograven** dy't part binne fan de Utertske wyk Súd. Hoograven wurdt begrinzge troch de Vaartse Rijn en Merwedekanaal yn it westen, de wyk Tolsteeg yn it noarden, de *Waterlinieweg* yn it easten en de A12 yn it suden.

## Skiednis
### Iere skiednis
Tusken 950 en 1122 waard it fean yn it gebiet fan it hjoeddeistige Hoograven oanmakke. It part "raven" yn de namme ferwiist mooglik nei it rûge fean yn it gebiet. De polder Hoograven lei ferlike ta de polder Laagraven, dy't súdlik fan Hoograven lei, heger. Westlik dêrfan waard de polder Westraven oanmakke. Dy polders waarden lânbougrûn. Yn 1645 waard it gebiet oan de stêd Utert ferkocht. 

### Oud Hoograven
Oan de Vaartse Rijn waarden fabriken boud en dêrnjonken likernôch 200 arbeiderswenten. Yn de Frânske tiid waard de polder by de gemeente Jutphaas yndield. Nei de yndustrialisaasje wie der ferlet fan mear wentebou. Troch de Nije Hollânske Wetterliny, dy't tusken 1822 en 1826 boud waard, ferbea de Kringewet fan 1853 bou fan wenten te ticht by de ferdigeningswurken. Dat betsjutte dat eastlik en súdeastlik fan de stêd net boud wurde koe. Dêrom moast socht wurde nei oare lokaasjes. De polder Hoograven yn de gemeente Jutphaas wie in gaadlike lokaasje foar nije wentebou. Doe't it Merwedekanaal yn 1892 groeven waard, skate dat de polder fan de rest fan it grûngebiet fan Jutphaas ôf. Troch it letter te graven Amsterdam-Rynkanaal soe dy skieding allinnich mar grutter wurde. Yn de 1930-er jierren waarden der krapoan 1500 wenten boud yn lange bebouwingsstripen parallel oan de Vaartse Ryn. De gemeente Jutphaas koe it ynearsten lykwols tefoaren komme krije dat it gebiet troch Utert anneksearre waard. 

### Nieuw Hoograven
Yn it ramt fan de wenningneed, dy't yn Nederlân nei de Twadde Wrâldkriich ûntstie, wie der in ferlet fan in soad bouromte. Yn 1954 anneksearre de gemeente Utert lang om let de gânse polder Hoograven fan de gemeente Jutphaas, allyk grutte hompen lân fan de gemeenten Houten, De Bilt, Maartensdijk, Zuilen en Oudenrijn. Der wiene plannen foar grutskalige wentebou yn de foarm fan benammen heechbou. Yn de 1960-er jierren waarden sokke wiken as Overvecht, Kanaleneiland en Nieuw Hoograven boud. Dy wiken waarden rom opset mei flatbebouwing en in soad grien der tusken yn. Nieuw Hoograven ferskilde dus neffens opbou tige fan de eardere Jutphaaske wyk Oud Hoograven. In stikmannich wenten yn Nieuw Hoograven waarden ûntwurpen troch arsjitekt Gerrit Rietveld.

Yn de 1990-er jierren waard de wyk opkalefatere yn it ramt fan de stedsfernijing yn Utert.

## Ofbylden

Hoograven_Utrecht_Netherlands_RG373_AERIALFILM_D6000_ON215228_US7GR_3283_4072_01.jpg|*Loftfoto fan Hoograven yn 1944*
Julianaweg_Hoograven_Utrecht.JPG|*Julianaweg yn Oud Hoograven*
Hoogravenseweg_Hoograven_Utrecht.JPG|*Hoogravenseweg yn Oud Hoograven*
Hoograven_neighborhood_in_Utrecht.jpg|*Hoograven fan it Merwedekanaal ôf*
Grutte Priis Formule 1 fan Bachrein 2012

Utslaggen fan de **[[Grutte Priis Formule 1 fan Bachrein]]** 2012 yn Sakhir op 22 april 2012.
It wie de fjirde race fan 20 races fan de Formule 1 yn 2012. Hy waard op it Bahrain International Circuit hâlden. De race waard hâlden oer 57 omgongen, op it 5,4 km lange sirkwy foar in raceôfstân oer 308,4 kilometer.

## Kwalifikaasje
;Notes
* Pastor Maldonado en Michael Schumacher waarden fiif plakken weromset by de start fanwegen in fersnellingsbak wiksel.
* Fernando Alonso en Paul di Resta slaggen der net yn om in tiid te setten yn de tredde kwalifikaasje omgong.
* Pastor Maldonado koe net fan start gean yn de twadde kwalifikaasje omgong ta gefolch fan technysk meleur.

## Utslach Grutte Priis
* Romain Grosjean behelle by dizze wedstrid syn earste poadiumplak yn de Formule 1.

## Top fiif yn it wrâldkampioenskip nei de wedstriid
Romain Grosjean

**Romain Grosjean** (Genève, 17 april 1986) is in earder Frânsk-Switsersk Formule 1-koereur. Grosjean makke yn 2009 syn Formule 1-debút foar it team fan Renault by de Grutte Priis fan Jeropa. Romain Grosjean stie 10 kear op it poadium. By de Grutte Priis fan Bachrein 2020 kaam Romain Grosjean yn de earste omgong yn botsing mei Daniil Kvyat wêrby't Grosjean mei hege snelheid tsjin in muorre bedarre en foar in diel troch in fangrail. Syn auto bruts yn twaen en der ûntstie daalks in grutte brân. De halo bleau lykwols yntakt. Grosjean wist him sels te befrijen út it brânende wrak en kaam mei mar inkelde brânwûnen út de yn twaen brutsen auto.

### Oersjoch Formule 1-karriêre
Bram Peper

**Abraham (Bram) Peper** (Haarlim, 13 febrewaris 1940 – Rotterdam, 20 augustus 2022) wie in Nederlânsk heechlearaar sosjology en politikus. Hy wie fan 1982 oant 1998 boargemaster fan Rotterdam en fan 1998 oant 2000 minister fan Ynlânske Saken. Peper wie lid fan de Partij fan de Arbeid.

## Keppeling om utens
*  Dr. A. (Bram) Peper, Parlement.com
Filmfestival fan New Orleans

It **Filmfestival fan New Orleans** (Ingelsk: *New Orleans Film Festival*), soms ôfkoarte ta **NOFF**, is in filmfestival dat elts jier mids oktober holden wurdt yn 'e stêd New Orleans, yn 'e Amerikaanske steat Louisiana. It evenemint wurdt wol "Cannes oan 'e Mississippy" neamd, ferwizend nei it toanoanjaande Ynternasjonaal Filmfestival fan Cannes, yn súdlik Frankryk.

## Skiednis
It Filmfestival fan New Orleans waard foar it earst holden yn 1989. De organisaasje is yn 'e hannen fan 'e New Orleans Film Society, in filmgenoatskip dat datselde jiers oprjochte waard. Sûnt wurdt it evenemint elts jier holden om 'e midden fan 'e moanne oktober hinne. Yn syn skiednis is it Filmfestival fan New Orleans mar ien kear net trochgien; dat wie yn 2005, doe't New Orleans troffen en fierhinne ûnder wetter set wie troch de orkaan Katrina. Fierders is it altyd holden, sels yn 2020, yn 'e midden fan 'e koroanafiruspandemy, doe't it fierhinne in digitaal barren wie. Tsjin 2018 wie it Filmfestival fan New Orleans útgroeid ta in ynternasjonaal respektearre evenemint mei fertoanings fan likernôch 240 films, dêr't elts jier mear as 400 filmmakkers op ôf kamen en in publyk fan 20.000 oant 25.000 minsken.

## Prizen
*priis foar de bêste lange film
*priis foar de bêste lange dokumintêre
*priis foar de bêste lange film út Louisiana
*publykspriis foar de bêste ferheljende lange film
*publykspriis foar de bêste lange film út Louisiana

Der is ek in senarioskriuwerswedstryd op it Filmfestival fan New Orleans, dy't bestiet út trije kategoryen: koarte film, episoadyske film en lange film. Winners út alle trije kategoryen en de bêste dielnimmers út Louisiana út alle trije kategoryen ûntfange in jildpriis.

## Keppelings om utens
*Offisjele webside fan it Filmfestival fan New Orleans
Vocal Roses

**Vocal Roses** is in muzikaal trio út Aldemardum. Sy trede ûnder oaren op by eveneminten, festivals, diners en konserten. Har repertoire bestiet benammen út popnûmers, fan eartiids en no. Dy jouwe sy in eigen 'Vocal Roses-kleurke' troch in soad mei mearstimmichheid te wurkjen. 

Yntusken ha de Vocal Roses in EP opnaam mei eigen wurk, dat sy ek live spylje by harren optredens. Se begeliede harsels op gitaar, basgitaar, toetsen en perkusje en binne te boeken mei drummer. Se beskikke oer in middeis- of jûnfoljend programma en hawwe in eigen lûdynstallaasje foar lytsere sealen. Se hawwe goede kontakten mei lûdsbedriuwen en kinne sadwaande ek in grut publyk oan. De Vocal Roses út Gaasterlân ferpakke elke hit yn harren eigen jaske. Oft it no om in âlde rocksong giet of om in ballad: Vocal Roses smyt der har eigen saus oerhinne en bringt dat mearstimmich en mei (bas)gitaar, toetsen en perkusje hearre.

Se stiene sy yn 2018 by de Fryske Music Night yn de AFAS Live! 

## Diskografy
;EP
* Dream - (16 april, 2020) -  Pruiksma Music

## Keppeling om utens
*Offisjele webside fan Vocal Roses
Leidsche Rijn

**Leidsche Rijn** is in wyk en in nijboulokaasje yn de Nederlânske stêd Utert, haadstêd fan de provinsje Utert. De wyk leit westlik fan it Amsterdam-Rynkanaal en is neamd nei de Leienske Ryn (Nederlânsk: *Leidse Rijn* of ferâldere: *Leidsche Rijn*). Westlik fan de wyk leit de wyk Vleuten-De Meern. De wyk hat 42.783 ynwenners (Boarne: gemeente Utert, 2021) en is neffens ynwenertal de tredde wyk fan Utert nei Vleuten-De Meern en Noardwest. Mei it úteinsetten fan it bouwen fan de wyk yn de 1990-er jierren en de jierren dêrnei, wie de wyk de grutste Vinex-lokaasje fan Nederlân.

## Skiednis
Doe't it nijbouprojekt úteinsette, wie dy ferdield oer de gemeente Utert en buorgemeente Vleuten-De Meern. Op 1 jannewaris 2001 waard Vleuten-De Meern by Utert foege. De gemeenterie en 83% fan de befolking fan Vleuten-De Meern by in referindum wie lykwols op dy anneksaasje tsjin, waard dy gemeente tsjin syn sin dochs by Utert foege. Ek in part fan Nieuwegein westlik fan de A2 waard by Utert foege. De nij keazen gemeenterie fan Utert besleat doe de trije doarpen Vleuten, De Meern en Haarzuilens as offisjele wenplakken fuortbestean te litten. De trije doarpen en it grutte poldergebiet súdlik fan De Meern, Rijnenburg, waarden ûnderbrocht yn de nije wyk Vleuten-De Meern.

By de bou fan de nijboulokaasje waarden der wichtige argeologyske fynsten dien, lykas de âlde romeinske limeswei by de Ryn del en guon âlde skippen dy't troch it sompige gea dêre reedlik goed bewarre bleaun binne.

It gebiet, mei polder Rijnenburg ynbegrepen, is 2500 hektare grut. It projekt wie ornearre foar 30.000 wenten foar 90.000 ynwenners. Yn 2019 waard dat ynwennertal helle, mei 40.000 yn de wyk Leidsche Rijn en 50.000 yn wyk Vleuten-De Meern. Der wurdt ferwachte dat de 100.000 helle wurdt.

## Wykyndieling
De wyk Leidsche Rijn is ûnderferparte yn de folgjende ûnderwiken en buerten:

* *Terwijde*, *De Wetering*
** Bedriuweterrein *De Wetering*
** *Terwijde*-West
** *Terwijde*-East

* *Het Zand*
** *Het Zand*-West
** *Het Zand*-East

* Leidsche Rijn-Sintrum en omkriten
** Leidsche Rijn-Sintrum
** *Grauwaart*
** *Hoge Weide*
** *Leeuwesteyn*

* *Parkwijk*, *Langerak*
** *Parkwijk*-Noard
** *Parkwijk*-Súd
** *Langerak*

* Leidsche Rijn-Súd
** *Rijnvliet*
** Bedriuweterrein *Strijkviertel*
** Bedriuweterrein *Papendorp*

## Foarsjennings
Der is it Stasjon Utert-Leidsche Rijn. De wyk hat twa winkelsintrums, ien tichteby it stasjon en dy't nei de Binnenstêd it grutste fan de stêd is, en twa buertwinkelsintrums. Ek is der in bioskoop en it Sint-Antonius-sikehûs hat in fêstiging yn Leidsche Rijn. 

## Keppelings om utens
* Wijkrie
* Projekt Leidsche Rijn, gemeente Utert
Grutte Priis Formule 1 fan Spanje 2012

Utslaggen fan de **[[Grutte Priis Formule 1 fan Spanje]]** 2012 yn Montmeló op 13 maaie.
It wie de fyfde race fan 20 races fan de Formule 1 yn 2012. Hy waard op it Sirkwy fan Kataloanje hâlden. De race waard hâlden oer 66 omgongen, op it 4,7 km lange sirkwy foar in raceôfstân fan 307 kilometer. 

## Kwalifikaasje
* Lewis Hamilton waard út de útslach fan de kwalifikaasje skrast om't er oan it ein fan de kwalifikaasje net mear genôch brânstof yn 'e auto hie foar kontrole troch de wedstriidlieding. Hy moast de wedstriid efteroan starte. 
*Narain Karthikeyan slagge it net om in tiid te setten yn de kwalifikaasje, mar mocht dochs fan úteinsette yn 'e wedstriid.
* Earste en iennichste pole posysje fan Pastor Maldonado.

## Utslach Grutte Priis
* Earste en iennichste oerwinning fan Pastor Maldonado.

### Brân by Williams
Goed 90 minuten nei de race ûntstie der brân yn de pitboks *(garaazje)* fan Williams. Mei help fan de teams fan, Force India en Caterham koe it team fan Williams de brân ûnder kontrôle krije. Ienentritich minsken rekken ferwûne, wêrfan't der sân oerbrocht waarden nei it sikehûs. Bruno Senna's FW34 - auto rekke hjirtroch skansearre; Pastor Maldonado syn auto stie op dat stuit net yn de pitboks.

## Top fiif yn it wrâldkampioenskip nei de wedstriid
Pastor Maldonado

**Pastor Rafael Maldonado Motta** (Maracay, 9 maart 1985) is in Fenezolaansk autokoereur. Maldonado makke by de Grutte Priis fan Austraalje yn 2011 syn debút foar it team fan Williams. Yn 2012 behelle Jarno syn iennichste oerwinning yn de Formule 1 by de Grutte Priis fan Spanje.

### Oersjoch Formule 1-karriêre
Grutte Priis Formule 1 fan Monako 2012

Utslaggen fan de **[[Grutte Priis Formule 1 fan Monako]]** 2012 yn Monte Carlo op 27 maaie.
It wie de sechsde race fan 20 races fan de Formule 1 yn 2012. Hy waard op it Circuit de Monaco hâlden. De race waard hâlden oer 78 omgongen, op it 3,3 km lange sirkwy foar in raceôfstân fan 260,5 kilometer. 

## Kwalifikaasje
* Michael Schumacher waard fiif plakken tebekset by de start fanwegen in botsing mei Bruno Senna yn de Grutte Priis fan Spanje.
* Pastor Maldonado waard tsien plakken tebekset by de start fanwegen in botsing mei Sergio Pérez yn de frije training op sneontemoarn. Dêrnei waard er ek noch ris fiif plakken weromset by de start fanwegen in fersnellingsbakwiksel.
* Sebastian Vettel sette gjin tiid yn de tredde kwalifikaasje-omgong
* Sergio Pérez slagge der as gefolch fan in botsing net yn om in tiid dy't oan it 107% regelemint foldie te setten yn de kwalifikaasje, mar mocht dochs meidwaan oan de wedstriid

## Utslach Grutte Priis

## Top fiif yn it wrâldkampioenskip nei de wedstriid
Vleuten-De Meern

**Vleuten-De Meern** is in wyk fan de gemeente Utert yn de Nederlânske provinsje Utert. De wyk hat 50.502 ynwenners (Boarne: gemeente Utert, 2021) en is neffens ynwenners de grutste wyk en neffens oerflak, it tredde part fan it totaal gemeente-oerflak, ek fierwei de grutste wyk. Yn de wyk lizze de kearnen Vleuten, De Meern en Haarzuilens en de polder Rijnenburg súdlik fan De Meern.

Vleuten-De Meern wie foar 2001 in selsstannige gemeente. Yn de 1990-er jierren waard mei it grutskalige nijbouprojekt Leidsche Rijn úteinset. Dat projekt wie op it grûngebiet fan de gemeenten Utert en Vleuten-De Meern en wie doetiids de grutste Vinex-lokaasje yn Nederlân.. Yn 2001 waard Vleuten-De Meern by Utert foege, wylst de gemeenterie en it grutste part fan de befoling yn in referindum net by Utert woene. It waard der dochs trochhinne drukt en ek de polder Rijnenburg waard de gemeente Nieuwegein oan de gemeente Utert ôfstien. De nij keazen gemeenterie fan Utert besleat de trije doarpen as offisjele wenkearnen oan te hâlden. It eastlike part fan de eardere gemeente waard part fan de wyk Leidsche Rijn. Tusken de twa wiken yn leit it Máximapark. Yn dat park leit de buorskip Alendorp oan de *Alendorpweg*, dy't eartiids de dyk tusken Vleuten en De Meern wie.

## Wykyndieling
De wyk Vleuten-De Meern bestiet út de folgjende ûnderwiken:

* Vleuten, Haarzuilens
* Veldhuizen, Vleuterweide
* De Meern
* Rijnenburg

Underwiken wurde ûnderferparte yn buerten. De wyk hat de folgjende buerten, ûnderbeflapt nei wenkearn:
;Haarzuilens
* Haarzuilens en omkriten (mei buorskip Ockhuizen)

;Vleuten
* Haarrijn
* Vleuten
* Vleuterweide-Noard, -East en -Sintrum
* Vleuterweide-West
* Vleuterweide-Súd, mei útsûndering fan de *Zandweg* yn it uterste suden fan dy buert, dy't yn de wenkearn De Meern leit
* Máximapark (mei de buorskip Alendorp)

;De Meern
* Vleuterweide-Súd, allinnich de *Zandweg*
* Veldhuizen as De Meern-West neffens de ANWB
* De Meern-Súd (mei buorskip Reijerscop)
* De Meern-Noard
* Bedriuweterrein Oudenrijn

;Utert
* Rijnenburg (mei buorskip Nedereindseweg)
Kessel (Star Wars)

**Kessel** is in fiktive planeet út 'e ''Star Wars''-franchise, dy't foar it earst neamd waard yn 'e film *[[Star Wars: Episode&nbsp;IV&nbsp;– A&nbsp;New Hope]]* (1977), it earste diel fan 'e oarspronklike ''Star Wars''-filmtrilogy. De planeet waard as setting yn 'e *Star Wars*-kanon yntrodusearre yn *Spark of Rebellion*, de pilotôflevering fan 'e tekenfilmsearje *[[Star Wars: Rebels]]*, út 2014, en ferskynde foar it earst op it wite doek yn 'e film ** (2018). De opnamen foar de sênes op Kessel yn dy film waarden dien yn 'e Pinewood Studios yn Buckinghamshire. 

Yn it *Star Wars*-hielal makket Kessel diel út fan it planetestelsel mei deselde namme fan 'e sektor Kessel fan 'e Bûtenrâne fan it Stjerrestelsel. It is in terrestryske planeet mei in diameter fan likernôch 7.200&nbsp;km, mei trije moannen, in deilingte fan 12&nbsp;oeren en in jierlingte fan 322&nbsp;dagen. It planetestelsel fan Kessel wurdt omjûn troch de Akkadeeske Draaistream, in tichte, ûnferkende dize, dêr't mar ien paad troch is: it saneamde Kesselfliet, in meänderjende trochgrong.

Kessel hat in tige waarm, near klimaat mei in foar de measte soarten wêzens sykhelbere atmosfear. De planeet stiet benammen bekend om syn minen, dêr't saneamde speserijen wûn wurde, mar ek 'coäxium', in tige folatile stof dy't brûkt wurdt as branje foar romteskippen. De mynbou op Kessel is yn 'e hannen fan 'e misdiesyndikaten fan 'e Pykes, dy't slaven ynsette om coäxium en speserijen te winnen. De minen binne lykwols inkeld op it keale, ûnfruchtbere noardlik healrûn te finen; it súdlik healrûn is oerdutsen mei wielderige fegetaasje en bestiet foar in grut part út natoerreservaten. 

Yn *Solo: A Star Wars Story* reizget de jonge Han Solo mei syn jeugdleafde Qi'ra, syn freon Chewbacca, syn mentor Tobias Beckett, de gokker en smokkelder Lando Calrissian en dy syn robot L3-37 yn 'e *[[Millennium Falcon]]* nei Kessel om coäxium te stellen foar Dryden Vos, in heechpleatst ûnderwrâldfiguer binnen it misdiesyndikaat Karmozinen Dage. De dieverij slagget, hoewol't L3-37 by fersin in slave-opstân yn 'e myn feroarsaket en dêrby fatale skea oprint. Mar as it selskip mei it coäxium fan Kessel besiket te ûntkommen, wurdt it Kesselfliet tichtset troch in stjerreslachskip fan it Galaktysk Keizerryk. 

Sadwaande moatte se útwike yn 'e ûnferkende dize. Efterfolge troch Keizerlike TIE-jagers en in reuseftich wêzen mei tentakels dat yn 'e dize libbet, kinne se op it nipperke ûntkomme oan in swart gat trochdat Beckett de motors fan 'e *Falcon* opfiert mei in dripke coäxium. Mei help fan Qi'ra slút Lando it ûnthâld fan L3-37 oan op 'e boardkompjûter fan 'e *Millennium Falcon*, wêrmei't er dy beiden mei-inoar ferraant. Troch it gebrûk fan 'e navigaasjedatabase fan L3-37, dy't neffens Lando de bêste yn it Stjerrestelsel wêze soe, slagget it Han om in paad werom út 'e dize te finen en dêrby de Keizerlike blokkade alhiel te omsilen.

## Keppelings om utens
*Artikel oer Kessel yn Wookieepedia, de offisjele ''Star Wars''-Wikipedy
Grutte Priis Formule 1 fan Jeropa 2012

Utslaggen fan de **[[Grutte Priis Formule 1 fan Jeropa]]** 2012 yn Falensia op 24 juny.
It wie de achtste fan 20 races fan de Formule 1 yn 2012. Hy waard op de Sirkwy fan Falensia hâlden. De race waard hâlden oer 57 omgongen, op it 5,4 km lange sirkwy foar in raceôfstân fan 308,8 kilometer. It wie de lêste Grutte Priis fan Jeropa op it sirkwy fan Falensia.

## Kwalifikaasje
* Timo Glock koe troch sykte net fan start gean.

## Utslach Grutte Priis
* Michael Schumacher behelle syn lêste poadiumplak yn syn Formule 1 kariêre

## Top fiif yn it wrâldkampioenskip nei de wedstriid
Grutte Priis Formule 1 fan Grut-Brittanje 2012

Utslaggen fan de **[[Grutte Priis Formule 1 fan Grut-Brittanje]]**  2012 yn Silverstone op 8 july.
It wie de njoggende race fan 20 races fan de Formule 1 yn 2012. Hy waard op it Sirkwy fan Silverstone hâlden. De race waard hâlden oer 52 omgongen, op it 5,9 km lange sirkwy foar in raceôfstân fan 306,1 kilometer. 

## Kwalifikaasje
*  Nico Hülkenberg waard fiif plakken weromset by de start fanwegen in fersnellingsbakwiksel.
*  Kamui Kobayashi waard fiif plakken tebekset by de start fanwegen in botsing mei Felipe Massa yn de Grutte Priis fan Jeropa. 
*  Jean-Éric Vergne waard tsien plakken tebekset by de start fanwegen in botsing mei Heikki Kovalainen yn de Grutte Priis fan Jeropa. 
*  Charles Pic slagge der net yn om in tiid dy't oan it 107% regelemint foldie te setten yn de kwalifikaasje, mar mocht dochs meidwaan. En waard fiif plakken weromset by de start fanwegen in fersnellingsbakwiksel. Mar om't er al op it 24ste startplak stie bleau er op it 24ste startplak stean.

## Utslach Grutte Priis

## Top fiif yn it wrâldkampioenskip nei de wedstriid
Grutte Priis Formule 1 fan Dútslân 2012

Utslaggen fan de **[[Grutte Priis Formule 1 fan Dútslân]] [[2012]]** yn Hockenheim op 22 july.
It wie de tsiende fan 20 races fan de Formule 1 yn 2012. Hy waard op de Hockenheimring hâlden. De race waard hâlden oer 67 omgongen, op it 4,6 km lange sirkwy foar in raceôfstân fan 306,5 kilometer. 

## Kwalifikaasje
* Romain Grosjean, Nico Rosberg en Mark Webber  waarden elk fiif plakken weromset by de start fanwegen it wikseljen fan harren fersnellingsbakken.
* Sergio Pérez waard fiif plakken tebekset by de start fanwegen hinderjen fan Fernando Alonso en Kimi Räikkönen yn de twadde kwalifikaasje omgong.

## Utslach Grutte Priis
* Sebastian Vettel krige in straf fan 20 sekonden om't er Jenson Button yn de 66ste omgong ferkeard ynhelle hie.

## Top fiif yn it wrâldkampioenskip nei de wedstriid
Ola Rudnicka

**Aleksandra (Ola) Rudnicka** (Warsjau, 10 oktober 1994) is in Poalsk model.

Rudnicka hat op de catwalk rûn foar 3.1 Phillip Lim, Dolce & Gabbana, Victoria Beckham, Chloé, Dior, Valentino, Roberto Cavalli, Marc Jacobs, Calvin Klein, Diane von Fürstenberg en oaren.

## Keppeling om utens
* Fashion Model Directory
Niels

**Niels** is in jongesnamme dy't (fan oarsprong) de Deenske foarm is fan 'e Grykske namme Nikolaas. De namme komt hieltyd mear foar yn oanbuorjende taalgebieten as it Dútsk en it Nederlânsk. De oerienkomstige foarm yn it Noarsk en it Sweedsk is Nils.

## Lju mei de namme "Niels"
*Niels Bohr, teoretysk natuerkundige en skiekundige
*Niels Kaas, politikus
*Niels Klapwijk, follybalspiler
Nadja Bender

**Nadja Sofie Bender Knudsen** (Kopenhagen, 3 juny 1990) is in Deensk model.

Bender hat op de catwalk rûn foar Yves Saint Laurent, Calvin Klein, Chanel, Diane von Furstenberg, Proenza Schouler, Burberry, Versace, Gucci, Fendi, Balenciaga, Tom Ford, Dolce & Gabbana, Christian Dior, Michael Kors en oaren.

## Keppeling om utens
* Fashion Model Directory
Autonome distrikten fan Ruslân

De Russyske Federaasje is ûnderferdield yn 85 dielgebieten (bestjoerlike ienheden). Fjouwer fan dy dielgebieten binne **autonome distrikten**. Trije fan dy distrikten meitsje wer diel út fan in oblast; op in kaartsje mei oblasten kinne dy mei of sûnder it autonome distrikt werjûn wurde. Sûnt 2000 is dêrboppe in oerkoepeljende bestjoerlike laach ynsteld, yn 'e foarm fan federale distrikten.

## Kaart

Op dit stuit hat Ruslân de neikommende autonome distrikten:
*Chanto-Mansje
*Jamalo-Nenetsje 
*Nenetsje 
*Tsjûkotka
Stavropol

**Stavropol** (Russysk: Ста́врополь) is in stêd yn it suden fan Ruslân noardlik fan de Kaukasus. De stêd leit net fier fan de grins mei Tsjetsjeenje en is it bestjoerlike sintrum fan de kraj mei deselde namme.

## Skiednis

Yn 1777 waard de stêd as fort stifte. Tsjin it ein fan de 18e iuw wie it yn it Russyske Ryk moade om oan nije plakken pseudo-Grykske nammen mei de utgong 'pol' te jaan. Stavropol betsjut 'stêd fan it krús'. Werom't de stêd sa neamd waard soe te meitsjen hawwe kinne mei de fynst fan in krús by it lizzen fan de fûneminten fan it fort. In oare mooglikheid is dat it fort de foarm hie fan in langwerpich oerflak mei in soad hoeken en twa inoar krusende assen hat as basis. De flagge en it wapen ferwize ek nei de namme fan de stêd. It plak krige yn 1785 de status fan stêd. 

Yn de jierren 1930 krige de stêd de namme Vorsjilovsk, nei de Sovjetlieder Kliment Efremovitsj Vorosjilov. Op 3 augustus folge de besetting fan de stêd troch foarút stoarmjende Dútske troepen. Op 12 augustus 1942 waarden de 3.500 joaden fan de stêd by inoar brocht en en yn de buert fan it fleanfjild deasketten. Nei de befrijing fan de stêd yn 1943 krige de stêd de âlde namme werom.

Yn 1931 waard yn in doarp by Stavropol Michail Gorbatsjov berne en makke nei syn stúdzje rjochten yn Moskou yn de jierren 1950 karjêre yn de Kommunistyske Partij fan Stavropol.  

Strideraasjes yn de regio nei de ûntbining fan de Sovjet-Uny soargen foar in soad flechtlingen út de oanbuorjen dielrepubliken. Op 26 maaie 2010 fûn by it konsertgebou fan de stêd in terroristyske oanslach plak, flak foardat in Tsjetsjeenske dûnsgroep Vainach in foarstelling jaan soe en in soad minsken foar it gebou stiene. By de oanslach ferstoaren 8 minsken en 57 rekken ferwûne. Dokka Umarov fan it jihadistyske Kaukasysk Emiraat easke de oanslach op. Foar de útfiering en organisaasje fan de oanslach waard yn novimber dat jier de 21-jierrige Tsjerkes Rûstamov út Dagestan oppakt. Twa meiplichtige dieders, Abibûlla Abdûllajev en Farid Misrijev, kamen by de oanslach om it libben. Tsjerkes Rûstamov waard foar it rjocht skuldich ferklearre en krige libbenslang. 

## Befolking
Russen meitsje 89% fan de befolking út. Fierder is der in Armeenske mienskip, dy't 4,5% fan de befolking útmakket. De rest fan de befolking bestiet út lytsere minderheden.  

### Befolkingsferrin